
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης εβδομήντα (70) στρεμμ. στη θέση 
Κερασίτσα Κοινότητας Αβραμηλιάς στο Ν. Καβάλας. 1 

Καθορισμός των ορίων του αιγιαλού και δημιουργίας ζώνης παρα¬ 
λίας στη θέση Αγία Μαρίνα μέχρι θέση Πλάκα Αίγινας Ν. Πει¬ 
ραιά..'..2 

Κήρυξη αναδασωτέας έκτασης 6,070 στρεμμ. στη θέση «Συκίτσα» 
περιφέρειας Δήμου Καμμένων Βούρλων Ν. Φθιώτιδας. .... 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου στο Ο.Τ. 109 του Δήμου Ηρα¬ 
κλείου Αττικής, στην συμβολή των οδών Στ. Καραγιώργη και 
Παλλάδος με χαρακτηρισμό του χώρου για ανέγερση κοινωφε- 

ι λούς κτιρίου πολιτιστικών εκδηλώσεων, ήτοι θεάτρου, συνεδριά¬ 


σεων, εκθέσεων κ.λπ. 4 

Τροποποίηση ρυμοτομικού σχεδίου Ηρακλείου Αττικής στα Ο.Τ. 
345α και 345β. 5 

Τροποποίηση του ρυμοτομικού σχεδίου Καβάλας με αναγνώριση 
αδιέξοδου κοινόχρητου χώρου ως οδό (κάθετος της οδού Ελευθε- 
ρούπολης) στο Ν. Καβάλας. 6 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 3291 (1) 

Κήρυξη αναδασωτέας έκτασης εβδομήντα (70) στρεμμ. στη θέση Κερα¬ 
σίτσα Κοινότητας Αβραμηλιάς στο Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

4. Τις διαταγές του Υπουργείου Γεωργίας: 
α) 160417/1180/8.7.80. 

β) 182447/3049/24.9.80. 

5. Τη 5377/6.11.89 πρόταση του δασαρχείου Καβάλας, με την 
οποία προτείνεται η κήρυξη της έκτασης που αναφέρεται στο θέμα ως 
αναδασωτέας, αποφασίζουμε: 

Κηρύσσουμε αναδασωτέα με σκοπό την προστασία των δασικών εδα¬ 
φών, του δασικού περιβάλλοντος, την αναδημιουργία του δάσους φυ¬ 
σικά ή τεχνητά και τη μη διάθεση της έκτασης αυτής για άλλο σκοπό τη 
δημόσια δασική έκταση εμβαδού εβδομήντα (70) στρεμμ., που βρίσκε¬ 
ται στη θέση Κερασίτσα Κοινότητας Αβραμηλιάς και προσδιορίζεται 
από τα στοιχεία 1, 2, 3, 4 και έχει όρια: 

Ανατολικά: Δημόσια δασική έκταση. 

Δυτικά: Δημόσια δασική έκταση. 

Βόρεια: Δημόσια δασική έκταση. 

Νότια: Δημόσια δασική έκταση. 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 10 Νοεμβρίου 1989 
Ο Νομάρχης 
ΧΡ. ΑΘΑΝΑΣΙΑΔΗΣ 














ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 714437 (2) 

Καθορισμός των ορίων του αιγιαλού και δημιουργίας ζώνης παραλίας 

στη θέση Αγία Μαρίνα μέχρι θέση Πλάκα Αίγινας Ν. Πειραιά. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: 

α) Του άρθρου 13 του Ν. 1078/1980 και 

β) Του άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 13 του Κεφαλαίου Β' 
της 0.208/181/26.4.1982 (ΦΕΚ 214/Β'/26.4.1982) κοινής από¬ 
φασης των Υπουργών Προεδρίας Κυβερνήσεως και Οικονομικών «ανα¬ 
μόρφωση Συλλογικών Οργάνων Γνωμοδοτικής και Αποφασιστικής αρ¬ 
μοδιότητας του Υπουργείου Οικονομικών». 

3. Την από 9.7.1987 έκθεση της επιτροπής καθορισμού των ορίων 
του αιγιαλού και παραλίας στην περιοχή Αγία Μαρίνα μέχρι τη θέση 
Πλάκα Αίγινας και το από Απρίλιο 1983 με κλίμακα 1:500 τοπογρα¬ 
φικό διάγραμμα του Αντ. Ντούνη και Γεωργ. Μουτζούρη, Πολιτικών - 
Μηχανικών, που θεωρήθηκε την 20.1.1988 από τη Δ/νση Τεχνικών 
Υπηρεσιών του Υπουργείου Οικονομικών και συνοδεύει την έκθεση της 
προαναφερομένης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στα Φ. 187.2/466/22.10.87 και Φ. 544.5/114/16.4.89 
έγγραφά του. 

5. Τις διατάξεις του άρθρου 1 της παραγράφου 1 του Ν. 3200/55 
(ΦΕΚ 97/Α’/55) «περί διοικητικής αποκεντρώσεως», σε συνδυασμό με 
τις διατάξεις του από 28.6.1955 Β. Δ/τος «περί εξαιρέσεως από της 
κατά το άρθρο 1 παράγρ. 1 του Ν. 3200/1955 αρμοδιότητος των Νο¬ 
μαρχών, αντικειμένων τινών αρμοδιότητας του Υπουργού Οικονομι¬ 
κών», του Β.Δ. 704/1970 και του άρθρου 1 παράγραφος 5 του Π.Δ. 
71/25.2.84, σχετικά με τη μεταβίβαση αρμοδιοτήτων του Υπουργού 
Οικονομικών στους Νομάρχες και στις περιφερειακές Αρχές διανομαρ- 
χιακού επιπέδου, αποφασίζουμε: 

1. Επικυρώνουμε την από 9.7.1987 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας κα¬ 
θώς και το από Απρίλιο 1983 τοπογραφικό, που τη συνοδεύει, το οποίο 
συντάχθηκε από τους Αντ. Ντούνη και Γεωργ. Μουτζούρη, Πολιτικών - 
Μηχανικών, με κλίμακα 1:500 και θεωρήθηκε την 20.1.1988 από τη 
Δ/νση Τεχνικών Υπηρεσιών του Υπουργείου Οικονομικών επί του 
οποίου η πιο πάνω Επιτροπή, με κόκκινη γραμμή καθόρισε τα όρια του 
αιγιαλού, στη θέση Αγία Μαρίνα μέχρι τη θέση Πλάκα Αίγινας και με 
κίτρινη γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα που 
προαναφέραμε, να δημοσιευτούν στην Εφημερίδα της Κυβερνήσεως, 
σύμφωνα με τις διατάξεις του άρθρου 13 του Ν. 1078/1983. 

Πειραιάς, 24 Οκτωβρίου 1989 

Ο Νομάρχης 
ΚΩΝ/ΝΟΣ ΓΚΛΕΤΣΟΣ 

ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ 
(Άρθρο 74, Π.Δ. 636/77) 

Για τον επανακαθορισμό των ορίων του αιγιαλού στον όρμο της Αγίας 
Μαρίνας Αίγινας. 

Στην Αίγινα σήμερα 9.7.1987, ημέρα Πέμπτη, οι υπογεγραμμένοι: 


1) Χρυσοβέργης Κομνηνακίδης, Οικονομικός Έφορος Αίγινας, ως 
Πρόεδρος της Επιτροπής. 

2) Βασίλειος Γ. Γραμματικόπουλος, Τοπ. Μηχ., με Α' βαθμό, υπη¬ 
ρετών στην Δ.Τ.Υ. Ν. Πειραιά, ως μέλος. 

3) Δημήτριος Τσιμπούρης, Λιμενάρχης Αίγινας, ως μέλος. 

αποτελούντες την επιτροπή καθορισμού των ορίων του αιγιαλού, δυ¬ 
νάμει του άρθρου 74 του Π.Δ. 636/77 και της αριθ. 714194/ 

24.6.87 απόφασης του Νομάρχη (παράγρ. 1 άρθρου 63 του Π.Δ. 
636/77) συγκληθείσα με την αριθ. πρωτ. 2529/18.6.87 εντολή του 
Προέδρου της, μετέβη επιτόπου στην προαναφερόμενη περιοχή την 

9.7.87 και λαμβάνοντας υπόψη: * 

1. Το αριθ. πρωτ. 713826/5.6.87 έγγραφο της Α' Οικον. Εφορίας 
Πειραιά. 

2. Το υπό κλίμακα 1:500 τοπογραφικό διάγραμμα του κ. Αντώνη Δ. 
Ντούνη, Πολ. Μηχ., και Γεωργίου Η. Μουτζούρη, Τεχν. Τοπ. Μηχ. 
(ΚΑΤΕΕ), που συντάχθηκε τον Απρίλιο του 1983 και το οποίο ελέγ¬ 
χθηκε και θεωρήθηκε στις 13.7.83 από τη Δ.Τ.Υ. Ν. Πειραιά. 

3. Τις διατάξεις του Α.Ν. 2344/40, όπως αυτός έχει τροποποιηθεί 
καθώς και τη σχετική Δικαστηριακή και Διοικητική Νομολογία που τον 
αφορά. 

4. Τις απόψεις του ΓΕΝ που εκφράσθηκαν με τα υπ’ αριθ. πρωτ. 
187.2/528/84/14.9.84 και 187.2/496/86/11.11.86 έγγραφά 
του. 

5. Την αντίληψη που σχημάτισε η επιτροπή κατά την επιτόπου μετά¬ 
βασή της, αποφασίζει και καθορίζει: 

1. Την οριογραμμή του Αιγιαλού επί του συνημμένου τοπογραφικού 
διαγράμματος με ερυθρά συνεχή πολυγωνική γραμμή μεταξύ των το¬ 
μών ΑΑ-ΒΒ και ΓΓ-ΔΔ υπό στοιχεία 08,07 ... Λ, Κ, I και Θ, Η, Ζ ... Β, 
Α, Α1. 

Παρατηρήσεις: 

α) Μεταξύ των τομών ΒΒ-ΓΓ εξακολουθεί να ισχύει ο αιγιαλός που 
είχε καθορισθεί και είχε επικυρωθεί με την υπ’ αριθ. πρωτ. 701/ 
13.1.72 απόφαση του Νομάρχη Πειραιά. 

β) Με την προαναφερόμενη απόφαση είχε επικυρωθεί η γραμμή αι- 
γιαλού μεταξύ των τομών ΑΑ-ΒΒ και ΓΓ-ΔΔ και η οποία έπαψε να 
ισχύει έπειτα από τις υπ’ αριθ. πρωτ. 1736/26.3.77 και 1737/ 
26.3.77 αποφάσεις του Συμβουλίου της Επικράτειας. 

γ) Έμπροσθεν της ιδιοκτησίας Α.Ε. Μάρισσα επανακαθορίζεται ο αι- 
γιαλός αν και δεν ακυρώθηκε ο καθορισθείς αρχικά και ο οποίος επικυ¬ 
ρώθηκε με την προαναφερόμενη απόφαση του Νομάρχη. Τούτο δε διότι 
σύμφωνα με την υπ’ αριθ. 82/1970 γνωμοδότηση του Ν.Σ.Κ. είχε εμ- 
φιλοχωρήσει σφάλμα κατά τη διαδικασία καθορισμού του. 

2. Την οριογραμμή της παραλίας μεταξύ των τομών ΑΑ-ΒΒ και 
ΓΓ-ΔΔ του τοπογραφικού διαγράμματος, παράλληλα προς τη γραμμή 
του Αιγιαλού, σε απόσταση 10,00 μ. από αυτόν. Η οριογραμμή της πα¬ 
ραλίας απεικονίζεται στο τοπογραφικό διάγραμμα με συνεχή κίτρινη 
πολυγωνική γραμμή. Ο καθορισμός της ΙΟμετρης ζώνης παραλίας επι¬ 
βάλλεται, διότι δεν εξυπηρετούνται οι σκοποί του άρθρου 7 παρ. 1 του 
Α.Ν. 2344/40. 

3. Παλαιό αιγιαλό μεταξύ των κορυφών X και Π υπό στοιχεία 1, 2, 
3, 4, 5, 6, 7, 8 με συνεχή κυανή πολυγωνική γραμμή, όπως ακριβώς 
υπεδείχθη από το Γ.Ε.Ν. με το αριθ. πρωτ. 1872/528/84/14.9.84 
έγγραφό του. 

Η Επιτροπή 

Ο Πρόεδρος Τα μέλη 

ΧΡΥΣΟΒ. ΚΟΜΝΗΝΑΚΙΔΗΣ Β.Α. ΓΡΑΜΜΑΤΙΚΟΠΟΥΛΟΣ 

ΔΗΜΗΤΡΙΟΣ ΤΣΙΜΠΟΥΡΗΣ 

Αριθ. 3492 (3) 

Κήρυξη αναδασωτέας έκτασης 6,070 στρεμμ. στη θέση «Συκίτσα» πε¬ 
ριφέρειας Δήμου Καμμένων Βούρλων Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) Του άρθρου 41 παρ. 1. 
β) Του άρθρου 38 παρ. 1. 

4. Τις διαταγές του Υπουργείου Γεωργίας: 
α) 160417/1180/8.7.80. 

β) 182447/3049/24.9.80. 

5. Την 2812/14.11.89 πρόταση του δασαρχείου Αταλάντης, με 
την οποία προτείνεται η κήρυξη της έκτασης που αναφέρεται στο θέμα 
ως αναδασωτέας. 

6. Την 22961/85 απόφαση του Νομάρχη Φθιώτιδας «περί παρα- 
χωρήσεως αρμοδιοτήτων κ.λπ.», αποφασίζουμε: 

Κηρύσσουμε αναδασωτέα με σκοπό τήν επαναδημιουργία της δασι¬ 
κής βλάστησης που καταστράφηκε από παράνομη εκχέρσωση και θα 


επιτευχθεί με φυσική αναγέννηση και τη διατήρηση του χαρακτήρα του 
δάσους, ώστε να αποκλεισθεί η διάθεση αυτής για άλλο σκοπό, τη δημό¬ 
σια δασική έκταση εμβαδού έξι στρεμμάτων και εβδομήντα τετραγωνι¬ 
κών μέτρων (6,θ7θ στρεμμ.), που βρίσκεται στη θέση «Συκίτσα» περι¬ 
φέρειας Δήμου Καμμένων Βούρλων Ν. Φθιώτιδας και προσδιορίζεται 
από τα στοιχεία Α, Β, Γ, Δ, Ε, Ζ, Η, θ, I, Κ, Λ, Μ, Ν, Ο, Π, Ρ, Υ, Σ, Α, 
και έχει όρια: 

Ανατολικά: Με εκτάσεις κατεχόμενες από τους Κωνστ. Κεφαλά - 
Σωτήρη Κυριτσάπουλο - Αθανάσιο Χονδροδήμο και Ιωάννη Χατζηα- 
ράπη. 

Δυτικά: Με έκταση κατεχόμενη από Κων/νο και Γκόλφη Γκολφομήτσο 
και έκταση κατεχόμενη από Φωτ. συζ. Ευθ. Σύρου. 

Βόρεια: Με αγροτικό δρόμο. 

Νότια: Με έκταση κατεχόμενη από τον Ν. Συκιώτη, Ευάγγ. Χονδρο- 
δήμο και Κων/νο Γκολφομήτσο 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 20 Οκτωβρίου 1989 

Ο Νομάρχης 
ΓΕΡ. ΖΑΜΑΝΗΣ 




ΤΟηΟΓΡΑβΗΚΡ ΔΙΑΓΡΑΜΜΑ 
έκκερβιΛείβιβ Δυψόθοη δοβιαύς έαίοβυί ο**» 

Γ· ν«^ο^ιά!6ίυ ςχύ $ββυ "Ιυ^Λκ*,, τνεφιοκΐεο. ^4ψίνα« Έίύ^ΐΛ 
γίιν \υμκ&ί Ίμε, ώι Ουο^αβοΑίοο. 

Ι-ΛίΜΑ-Ι* Γ.ίΟΟΟ 



* 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 29184/833/89 (4) 

Τροποποίηση ρυμοτομικού σχεδίου στο Ο.Τ. 109 του Δήμου Ηρακλείου 
Αττικής, στην συμβολή των οδών Στ. Καραγιώργη και Παλλάδος 
με χαρακτηρισμό του χώρου για ανέγερση κοινωφελούς κτιρίου πο¬ 
λιτιστικών εκδηλώσεων, ήτοι θεάτρου, συνεδριάσεων, εκθέσεων 
κ.λπ. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2) Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3) Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4) Την υπ’ αρ. 221/89 και υπ’ αριθ. 242/89 αποφάσεις του Δημο¬ 
τικού Συμβουλίου. 

5) Το πρακτικό 42 της 50ης συνεδρίας από 9.11.89 και το πρα¬ 
κτικό 2 της 51ης συνεδρίας από 13.11.89 του ΣΧΟΠ. 

6) Το υπ’ αριθ. 183/86 Π.Δ/γμα (ΦΕΚ 70/Α'), αποφασίζουμε: 
Εγκρίνουμε την τροποποίηση του ρυμοτομικού σχεδίου, στο Ο.Τ. 

109 του Δήμου Ηρακλείου Αττικής, στην συμβουλή των οδών Στ. Κα¬ 
ραγιώργη και Παλλάδος, με χαρακτηρισμό του χώρου για ανέγερση 
κτιρίου πολιτιστικών εκδηλώσεων, ήτοι θεάτρου, συνεδριάσεων, εκθέ¬ 
σεων κ.λπ. 

Το τοπογραφικό διάγραμμα που συνοδεύει την απόφαση, να αναρτη- 
Οεί στην Δ/νση Πολεοδομίας επί 15 ημέρες. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αγία Παρασκευή, 21 Νοεμβρίου 1989 

Ο Νομάρχης 
ΧΡΗΣΤΟΣ ΓΟΤΛΑΣ 

" - — »■ 

Αριθ. 26801/758/89 (5) 

Τροποποίηση ρυμοτομικού σχεδίου Ηρακλείου Αττικής στα Ο.Τ. 345α, 

και 345β. - 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. ' 

2) Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3) Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4) Τις διατάξεις του Π.Δ. 183/86 περί εγκρίσεως τροποποιήσεων 


σχεδίων πόλεων. 

5) Την απόφαση υπ’ αριθ. 131/89 του Δημοτικού Συμβουλίου Ηρα¬ 
κλείου. 

6) Το πρακτικό 41 της συνεδρίας 48/26.10.89 του ΣΧΟΠ της 
26.10.89, αποφασίζουμε: 

Εγκρίνουμε την τροποποίηση του ρυμοτομικού σχεδίου Ηρακλείου 
Αττικής στα Ο.Τ. 345α και 345β για τον καθορισμό μεταξύ αυτών με¬ 
ταβλητού πλάτους οδού (7,50-9.00 μ.), χαρακτηρισμό της οδού ως πε¬ 
ζοδρόμου και μείωση της πρασιάς στο Ο.Τ. 345β από 2,5Π σε 2.00, 
όπως αυτά απεικονίζονται στο συνημμένο τοπογραφικό διάγραμμα. 

Το παραπάνω διάγραμμα να αναρτηθεί στη Δ/νση Πολεοδομίας επί 
15 ημέρες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 21 Νοεμβρίου 1989 

Ο Νομάρχης 
ΧΡΗΣΤΟΣ ΓΟΤΛΑΣ 

-♦- 

Αριθ. 10551 (6) 

Τροποποίηση του ρυμοτομικού σχεδίου Καβάλας με αναγνώριση αδιέ¬ 
ξοδου κοινόχρητου χώρου ως οδό (κάθετος της οδού Ελευθερούπο- 

λης) στο Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «περί σχεδίων πόλεων και κωμών του 
Κράτους» όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968, όπως τροποποιή¬ 
θηκε και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70/Α’/5.6.1986) έγκριση τρο- 
ποποιήσεως σχεδίων πόλεων και καθορισμός όρων δόμησης από τους 
Νομάρχες. 

4. Το από 7.3.1989 Π.Δ. (ΦΕΚ 258/Δ’/17.3.1989) έγκριση του 
ρυμοτομικού σχεδίου Καβάλας. 

5. Τις αριθ. 331 & 400/1989 αποφάσεις του Δημοτικού Συμβου¬ 
λίου Καβάλας. 

6. Την αριθ. 6/291/30.10.89 γνωμοδότηση του Συμβουλίου 
Χ.Ο.Π. Ν. Καβάλας, αποφασίζουμε: 

1. Εγκρίνεται η τροποποίηση του ρυμοτομικού σχεδίου Καβάλας και 
αναγνωρίζεται αδιέξοδος κοινόχρηστος χώρος ως εγκεκριμένος του 
σχεδίου δρόμος κάθετος στην οδό Ελευθερουπόλεως, όπως φαίνεται στο 
συνημμένο και θεωρημένο από την Πρ/νη του ΤΠ και ΠΕ διάγραμμα 
σε κλίμακα 1:1.000. 

Το υπόψη διάγραμμα θα αναρτηθεί επί εικοσαήμερο στο γραφείο 
326 του ΤΠ και ΠΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 16 Νοεμβρίου 1989 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


